खुद कांग्रेस को भी याद नहीं है कि उसने पिछला भारत बंद कब किया था? पार्टी के मीडिया विभाग के प्रमुख रणदीप सुरजेवाला दिमाग पर जोर डालकर कहते हैं कि वाजपेयी जी की सरकार के समय में कांग्रेस ने कोई भारत बंद का आह्वान नहीं किया था। राजस्थान के पूर्व मुख्यमंत्री और कांग्रेस महासचिव अशोक गहलोत का भी मानना है कि भारत बंद कांग्रेस की संस्कृति मेंं नहीं था, लेकिन कांग्रेस अध्यक्ष राहुल गांधी ने सफल भारत बंद का आह्वान किया। पार्टी के नेता भारत बंद के नतीजे से गदगद हैं। उत्साह में कांग्रेस के नेता इसके नतीजे को अब भाजपा के नेतृत्व वाली केन्द्र सरकार से विदाई का संकेत मान रहे हैं।